Palindromus
Palindromus (ex verbo Anglico palindrome, ex verbis Graecis πάλιν 'iterum' + δρóμος 'via, cursus'; in lingua Graeca hodierna καρκινικὴ επιγραφή 'inscriptio cancrorum' vel καρκίνοι 'cancri') est verbum, locutio, sententia, numerus, vel alia unitatum series quae a fronte et a tergo eundem ordinem habet, accommodationibus punctuationis et disiunctionum verborum neglectis. Praeterea etiam vocabula vel sententiae palindromi appellantur quae a fronte et a tergo non eundem sensum habent. Compositio litterarum in palindromis est exemplum scripturae coactae.